
Pusztaszemes Község Önkormányzata Képviselő-testületének

1/2020.(II.25.) önkormányzati rendelete

Pusztaszemes Község Önkormányzatának 2020. évi költségvetéséről[footnoteRef:1] [1:  Módosította a 8/2020.(XI.23.) önkormányzati rendelet. Hatályos 2020. november 24. napjától.] 


Pusztaszemes Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörébe eljárva a következőket rendeli el:

1.A rendelet hatálya

1. §

A rendelet hatálya a helyi önkormányzatra, annak képviselő-testületére terjed ki. 

2.Az önkormányzat 2020. évi költségvetése

2. § 

(1) A Képviselő-testület az önkormányzat 2020. évi költségvetését, egyenlegét

		        54 332 ezer Ft    tárgyévi költségvetési bevétellel,
		        97 911 ezer Ft    tárgyévi költségvetési kiadással 
		        43 579 ezer Ft    tárgyévi költségvetési hiánnyal,
	                    
  44 722 ezer Ft    finanszírozási bevétellel,
		          1 143 ezer Ft    finanszírozási kiadással állapítja meg,
	amelyből
	  belső forrásból   23 053 ezer Ft a működési maradvány igénybevétele
	                               21 669 ezer Ft a fejlesztési maradvány igénybevétele
	  
  külső forrásból             0 ezer Ft a hitelfelvétel.
	
a) Ezen belül működési egyenlegét az alábbiak szerint állapítja meg:
· a működési költségvetési bevételeit	46 832 e Ft-ban
· a működési költségvetési kiadásait	57 676 e Ft-ban
· működési költségvetési egyenlegét 	10 844 e Ft hiánnyal

állapítja meg, melynek finanszírozását az előző évi maradvány biztosítja.	
Működési kiadásaiból:

a személyi juttatások kiadásait	13 028 e Ft-ban	
a munkaadókat terhelő járulékokat	2 278 e Ft-ban
a dologi kiadásokat	22 085 e Ft-ban
az ellátottak pénzbeli juttatásait	3 045 e Ft-ban
egyéb működési célú kiadásokat	17 240 e Ft-ban

ebből a működési célú pénzeszközátadásokat	5 476 e Ft-ban
a működési célú tartalék összegét	11 764 e Ft-ban
állapítja meg.

b) Felhalmozási célú egyenlegét az alábbiak szerint állapítja meg:

· a felhalmozási költségvetési bevételeit	7 500 e Ft-ban 
· a felhalmozási költségvetési kiadásait	40 235 e Ft-ban 
· felhalmozási költségvetési egyenlegét	 32 735 e Ft hiánnyal 
állapítja meg, mely finanszírozását az előző évi maradvány összege biztosítja.

Felhalmozási célú kiadásaiból:
felújítások összegét                                                   25 122 e Ft-ban
beruházások összegét	5 498 e Ft-ban 
egyéb felhalmozási célú kiadások összegét	9 615 e Ft-ban
    ebből felhalmozási célú tartalék összegét	 9 615 e Ft-ban
állapítja meg.

c) Finanszírozási célú bevételeit és kiadásait az alábbiak szerint állapítja meg:
 
· finanszírozási célú műveletek bevételét 	44 722 e Ft-ban
· finanszírozási célú műveletek kiadását	     1 143 e Ft-ban
ebből:

- a működést szolgáló finanszírozási célú műveletek
	                     bevételét 	23 053 e Ft-ban
                        kiadását	1 143 e Ft-ban
- a felhalmozást szolgáló finanszírozási célú műveletek
	                     bevételét	21 669 e Ft-ban
	                     kiadását                                                       0 e Ft-ban

állapítja meg.[footnoteRef:2] [2:  A 2.§ (1) bekezdés szövege a 8/2020.(XI.23.) önk. rendelet 1.§ (1) bekezdéssel megállapított szöveg. Hatályos 2020. november 24. napjától.] 


(2) A Képviselő-testület az (1) bekezdésben megállapított tárgyévi költségvetési bevételeket és kiadásokat (működési és felhalmozási célú) mérlegszerűen, egymástól elkülönítetten – a finanszírozási műveleteket is figyelembe véve – együttesen egyensúlyban az 1. melléklet szerint, az önkormányzat működési bevételét és kiadását összesítve a 2. melléklet szerint, a felhalmozási bevételeket és kiadásokat a 3. melléklet szerint jóváhagyja.

(3) A Képviselő-testület az önkormányzat 2020. évi működési célú támogatásait, pénzeszközátadásait, közvetett támogatásait a 4. melléklet szerint hagyja jóvá.

(4) A Képviselő-testület az önkormányzat működési és felhalmozási célú bevételi 	előirányzatait kiemelt előirányzatonként, ill. az Áht. 23.§ (2) bekezdése szerinti 	feladatonkénti bontásban (kötelező önkormányzati feladatok, nem kötelező 	önkormányzati feladatok, államigazgatási feladatok) az 5. melléklet szerint, működési 	és felhalmozási célú kiadásait a 6. melléklet szerint hagyja jóvá.

(5) A Képviselő-testület az önkormányzat éves létszám-előirányzatát a 6. melléklet szerint 	hagyja jóvá.

(6) A Képviselő-testület a közfoglalkoztatottak éves létszám-előirányzatát a 6. melléklet 	szerint hagyja jóvá.

(7) A Képviselő-testület az önkormányzat kiadásait kormányzati funkciók szerinti bontásban a 7. melléklet szerint hagyja jóvá. 

(8) A Képviselő-testület a többéves kihatással járó feladatok előirányzatait éves bontásban és 	összesítve a 8. melléklet szerint hagyja jóvá. 

(9) A Képviselő-testület a Stabilitási tv. 45. § (1) bekezdés a) pontja felhatalmazása alapján 	kiadott jogszabályban meghatározottak szerinti saját bevételeinek, valamint a Stabilitási 	tv. 8. § (2) bekezdése szerinti adósságot keletkeztető ügyleteiből eredő fizetési 	kötelezettségeinek a költségvetési évet követő három évre várható összegét a 9. melléklet 	szerint állapítja meg.

(10) A Képviselő-testület az önkormányzat likviditási tervét a 10. melléklet szerint, EU 	támogatással megvalósuló projektjeit a 11. melléklet szerint, a 2020-2023. évekre szóló 	gördülő tervezését a 12. melléklet szerint hagyja jóvá.


3.A költségvetési többlet felhasználása, a költségvetési hiány finanszírozásának módja

3. §

(1) A gazdálkodás során az év közben létrejött bevételi többletet a Képviselő-testület államilag garantált értékpapír vásárlással, illetve pénzintézeti lekötés útján hasznosíthatja.  

(2) Az (1) bekezdés szerinti pénzintézeti lekötés intézését a Képviselő-testület a polgármester hatáskörébe utalja. A polgármester a megtett intézkedéséről a következő képviselő-testületi ülésen tájékoztatást ad. 

4.Általános végrehajtási szabályok 

4. §

Az önkormányzat gazdálkodásának végrehajtó szerve a költségvetési szervként működő Balatonföldvári Közös Önkormányzati Hivatal.

5.Előirányzatok módosítása, átcsoportosítása

5. §

(1) Az önkormányzat a költségvetését a rendeletének módosításával megváltoztathatja. Az előirányzat megváltoztatás nem érintheti az Országgyűlés kizárólagos – költségvetési törvényben felsorolt –, illetve a Kormány előirányzat-módosítási hatáskörébe tartozó előirányzatokat. 

(2) A képviselő-testület az Áht. szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés - a helyi önkormányzatot érintő módon – az Áht. 14. § (3) bekezdése szerinti fejezetben meghatározott támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(3) Ha a helyi önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, e tényről a polgármester a képviselő-testületet tájékoztatja.

(4) Ha év közben az Országgyűlés, a Kormány, illetve valamely költségvetési fejezet, vagy elkülönített állami pénzalap a helyi önkormányzat számára pótelőirányzatot biztosít, arról a polgármester a Képviselő-testületet tájékoztatja. 

(5) A helyi önkormányzat költségvetési kiadásai kiemelt előirányzatai közötti átcsoportosításra a Képviselő-testület jogosult.

(6) A polgármester e rendeletben foglaltak szerint 200.000 Ft értékhatárig, költségvetési évben összesen az általános tartalék mértékéig, dönt a forrásfelhasználásról, döntéséről félévente tájékoztatja a képviselő-testületet.
					
6.Rendkívüli intézkedések

6. §

(1) Az élet- és vagyonbiztonságot veszélyeztető elemi csapás, illetőleg következményeinek az elhárítása érdekében (veszélyhelyzetben) a polgármester a helyi önkormányzat költségvetése körében átmeneti intézkedést hozhat, amelyről a képviselő-testület legközelebbi ülésén be kell számolnia. 
(2) Az (1) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

7.Létszám és bérgazdálkodás

7. §

Az önkormányzat alkalmazásában állók részére jutalom címén teljesítményösztönzés, személyi ösztönzés céljából nyújtható juttatás előirányzatát a képviselő-testület határozza meg, ami nem lehet magasabb az eredeti rendszeres személyi juttatások előirányzatának 12 %-ánál.

8.Záró rendelkezések

8. §


(1) E rendelet kihirdetését követő napon lép hatályba, kihirdetéséről a jegyző gondoskodik.

(2) A Képviselő-testület a polgármesternek e rendelet elfogadásáig az átmeneti időszakban tett intézkedéseiről (bevételek beszedése, az előző évi kiadási előirányzatokon belül a kiadások arányos teljesítése) szóló beszámolóját elfogadja. Az átmeneti időszakban beszedett bevételek és teljesített kiadások e rendeletbe beépítésre kerültek. 


Pusztaszemes, 2020. november 23.

